Dodatok č. 1
k Pokynom pre hospodárenie s finančnými prostriedkami pri realizácii programu ISPA

Pokyny pre hospodárenie s finančnými prostriedkami pri realizácii programu ISPA sa menia a dopĺňajú takto: 

1.  V článku 2 sa v odseku 25 nahrádza slovo “IA” slovami “SORO, prípadne iná organizačná zložka ústredného orgánu štátnej správy povereného výkonom kontroly v zmysle článku 4 Nariadenia Komisie 1386/2002). Uvedené úlohy SORO vykonávané inou organizačnou zložkou musia byť špecifikované v organizačnom poriadku resp. inom záväznom dokumente príslušného ústredného orgánu štátnej správy.)“.

2. V článku 2 sa za odsek 32 vkladá nový odsek 33, ktorý znie:

(33)  Sprostredkovateľský orgán pod riadiacim orgánom (ďalej len SORO) – orgán zriadený ako samostatný útvar na Ministerstve dopravy, pôšt a telekomunikácií SR a na Ministerstve životného prostredia SR, ktorý vykonáva úlohy delegované riadiacim orgánom (ďalej len RO). 

Doterajšie odseky 33 – 40 sa označujú ako odseky 34 – 41.

3.  V článku 6, odsek 2 sa písmeno a) mení a dopĺňa takto:  

a)  kontrolu oprávnenosti výdavkov a iných náležitostí v zmysle článku 4 Nariadenia EK 1386/2002) a zabezpečenie vystavenia Prehlásenia o overení, ak sa jedná o organizačnú zložku ústredného orgánu štátnej správy, ktorý bol poverený výkonom kontroly v zmysle článku 4 Nariadenia Komisie 1386/2002.

5.  V článku 8 sa odsek 1 mení a dopĺňa takto: 

(1)  Dohoda o financovaní pre implementáciu projektov ISPA/KF sa uzatvára medzi NAO, každou implementačnou agentúrou zastúpenou SAO a príslušným rezortným ministerstvom, ktoré je poverené výkonom kontroly v zmysle článku 4 Nariadenia Komisie 1386/2002 (ak aplikovateľné). Dohoda o financovaní platí pre všetky finančné memorandá realizované implementačnou agentúrou.

6.  V článku 8 sa odsek 2 mení a dopĺňa takto:

(2)  Dohoda o financovaní pre implementáciu projektov ISPA/KF obsahuje zodpovednosti NAO, SAO, RO a podrobné ustanovenia o administratívnom, finačnom a technickom riadení projektu. 

7.  V článku 8 sa odsek 5 mení a dopĺňa takto: 

(5)  Dohodu o financovaní podpisujú NAO, SAO a ministri príslušných rezortných ministerstiev, ktoré boli poverené výkonom kontroly v zmysle článku 4 Nariadenia Komisie 1386/2002 (ak aplikovateľné). 

8. Za článok 25 sa vkladá nový článok 26, ktorý znie:

Článok 26

Kríženie zdrojov ES

(1)  V prípade potreby finančných prostriedkov ES a pri stave ich dočasného nedostatku pre určitý projekt ISPA/KF je možné zabezpečiť finančné krytie zo zdrojov ES poukázaných na iný projekt za predpokladu, že uvedené zdroje neohrozia realizáciu projektu poskytujúceho finančné zdroje.

(2)  Podrobnejšie ustanovenia o postupe a spôsobe vrátenia finančných prostriedkoch v prípade uvedenom v odseku (1) budú upravené Dohodou o financovaní.
Doterajšie články 26 – 50 sa označujú ako články 27 – 51.

9.  V pôvodnom článku 30 (teraz článku 31) sa odsek 2 mení a dopĺňa takto: 

(6)  Prevod všetkých platieb z účtu pre príslušné finančné memorandum (národné spolufinancovanie), vedenom v EUR na účet zhotoviteľa sa uskutočňuje na základe preverenia vykonaných prác, poskytnutých služieb, dodaných tovarov v súlade s článkami 28 a 30 a zmluvou so zhotoviteľom, na základe schválených faktúr od zhotoviteľa preverených SAO, ktoré sú odsúhlasované konečným prijímateľom a na základe Prehlásenia o overení výdavkov v súlade s čl. 4 Nariadenia Komisie (ES) 1386/2002, ktoré vystavuje orgán poverený výkonom kontroly v zmysle článku 4 Nariadenia Komisie 1386/2002.  
10. V pôvodnom článku 50 (teraz článku 51) sa vkladá nový odsek 6, ktorý znie:  

(6)  Dodatok č. 1 k Pokynom pre hospodárenie s finančnými prostriedkami pri realizácii programu ISPA nadobúda platnosť dňom podpisu podpredsedom vlády a ministrom financií SR a účinnosť dňa 1.1.2006.
Tento dodatok sa vydáva v zmysle splnomocnenia uvedenom v uznesení vlády SR č. 545 z 13. júla 2005  pre podpredsedu vlády a ministra financií schvaľovať prípadné zmeny a doplnenia Pokynov pre hospodárenie s finančnými prostriedkami pri realizácii programu ISPA v súlade s potrebami implementácie projektov ISPA/KF po pripomienkovom konaní so zainteresovanými rezortmi.